CELEX: 32012R0826
Language: fi
Date: 2012-06-29 00:00:00
Title: Komission delegoitu asetus (EU) N:o 826/2012, annettu 29 päivänä kesäkuuta 2012 , Euroopan parlamentin ja neuvoston asetuksen (EU) N:o 236/2012 täydentämisestä nettomääräisiin lyhyisiin positioihin liittyviä ilmoitus- ja julkistamisvaatimuksia, Euroopan arvopaperimarkkinaviranomaiselle nettomääräisistä lyhyistä positioista annettavia yksityiskohtaisia tietoja sekä poikkeuksen soveltamisalaan kuuluvien osakkeiden määrittämiseen käytettävän vaihdon laskentamenetelmää koskevien teknisten sääntelystandardien osalta  ETA:n kannalta merkityksellinen teksti

18.9.2012   
            
            
               FI
            
            
               Euroopan unionin virallinen lehti
            
            
               L 251/1
            
         KOMISSION DELEGOITU ASETUS (EU) N:o 826/2012,
   annettu 29 päivänä kesäkuuta 2012,
   Euroopan parlamentin ja neuvoston asetuksen (EU) N:o 236/2012 täydentämisestä nettomääräisiin lyhyisiin positioihin liittyviä ilmoitus- ja julkistamisvaatimuksia, Euroopan arvopaperimarkkinaviranomaiselle nettomääräisistä lyhyistä positioista annettavia yksityiskohtaisia tietoja sekä poikkeuksen soveltamisalaan kuuluvien osakkeiden määrittämiseen käytettävän vaihdon laskentamenetelmää koskevien teknisten sääntelystandardien osalta
   (ETA:n kannalta merkityksellinen teksti)
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon lyhyeksimyynnistä ja tietyistä luottoriskinvaihtosopimuksiin liittyvistä kysymyksistä 14 päivänä maaliskuuta 2012 annetun Euroopan parlamentin ja neuvoston asetuksen (EU) N:o 236/2012 (1) ja erityisesti sen 9 artiklan 5 kohdan, 11 artiklan 3 kohdan ja 16 artiklan 3 kohdan,
   on kuullut Euroopan tietosuojavaltuutettua,
   sekä katsoo seuraavaa:
   
               (1)
            
            
               Tämän asetuksen tarkoituksena on laatia yhtenäinen järjestelmä niiden ilmoitusten ja tietojen toimittamiseksi, joita sijoittajat antavat kansallisille toimivaltaisille viranomaisille tai kyseiset toimivaltaiset viranomaiset Euroopan arvopaperimarkkinaviranomaiselle, jäljempänä ’EAMV’. Koska poikkeuksen soveltamisalaan kuuluvien osakkeiden määrittämiseksi suoritettava vaihdon laskenta on myös tiiviisti sidoksissa sellaisia osakkeita koskevien tietojen antamiseen, joiden pääasiallinen markkinapaikka sijaitsee unionissa, kyseinen vaihdon laskenta olisi myös sisällytettävä tämän asetuksen soveltamisalaan. Jotta varmistettaisiin, että tällaiset säännökset, joiden pitäisi tulla voimaan samaan aikaan, ovat yhdenmukaisia, ja jotta asianomaisten velvoitteiden soveltamisalaan kuuluvien henkilöiden olisi helpompi saada näistä säännöksistä kattava käsitys ja jotta heillä olisi yhtäläinen mahdollisuus tutustua niihin, on suotavaa, että kaikki asetuksessa (EU) N:o 236/2012 edellytetyt tekniset sääntelystandardit sisällytetään yhteen asetukseen.
            
         
               (2)
            
            
               Osakkeita, valtionlainaa ja kattamattomia valtionlainan luottoriskinvaihtosopimuksia koskevista nettomääräisistä lyhyistä positioista annettavien ilmoitusten ja osakkeita koskevien merkittävien nettomääräisten lyhyiden positioiden julkistamisen osalta olisi täsmennettävä yhdenmukaiset säännöt yksityiskohtaisista tiedoista, mukaan lukien ilmoituksessa käytettävä yhtenäinen standardi, jotta voidaan varmistaa ilmoitusvaatimusten yhdenmukainen soveltaminen koko unionissa, tehostaa raportointiprosessia ja antaa yleisölle vertailukelpoisia tietoja.
            
         
               (3)
            
            
               Positioiden haltijoiden asianmukaisen tunnistamisen varmistamiseksi ilmoituksessa olisi oltava mahdollinen tunnus, jolla voidaan täydentää position haltijan nimeä. Ennen yhteisen, vakaan ja yleisesti tunnustetun maailmanlaajuisen Legal Entity Identifier -järjestelmän saatavilletuloa on tarpeen käyttää joillakin positioiden haltijoilla mahdollisesti olevia nykyisiä tunnuksia, kuten kansainvälistä pankkikoodia (BIC-koodi).
            
         
               (4)
            
            
               Jotta EAMV voi hoitaa tämän asetuksen sekä Euroopan valvontaviranomaisen (Euroopan arvopaperimarkkinaviranomainen) perustamisesta 24 päivänä marraskuuta 2010 annetun Euroopan parlamentin ja neuvoston asetuksen (EU) N:o 1095/2010 (2) mukaiset tehtävänsä, toimivaltaisten viranomaisten olisi annettava sille neljännesvuosittain tietoja ilmoituksista, jotka annetaan osakkeita, valtionlainaa ja kattamattomia valtionlainan luottoriskinvaihtosopimuksia koskevista nettomääräisistä lyhyistä positioista, sekä sen pyynnöstä lisätietoja nettomääräisistä lyhyistä positioista.
            
         
               (5)
            
            
               Jotta kyseisiä tietoja voidaan käyttää tehokkaasti erityisesti finanssimarkkinoiden moitteettoman toiminnan ja eheyden sekä unionin rahoitusjärjestelmän vakauden varmistamiseen, neljännesvuosittaiset tiedot olisi standardoitava, niiden olisi oltava ajallisesti vakaita ja riittävän hienojakoisia ja ne olisi kerättävä yhteen päivittäin, jotta EAMV voi käsitellä, tutkia ja analysoida niitä.
            
         
               (6)
            
            
               EAMV ei pysty ennakolta määrittämään, mitä erityisiä tietoja se saattaa vaatia toimivaltaiselta viranomaiselta, sillä kyseiset tiedot voidaan määrittää vain tapauskohtaisesti ja ne saattavat sisältää erilaisia yksittäisiä tai yhdisteltyjä syötteitä nettomääräisistä lyhyistä positioista tai luottoriskinvaihtosopimuksia koskevista kattamattomista positioista. Olisi kuitenkin tärkeää vahvistaa tässä yhteydessä annettavat yleiset tiedot.
            
         
               (7)
            
            
               Sekä unionissa että unionin ulkopuolisissa markkinapaikoissa kertyvän vaihdon laskemiseksi osakkeen pääasiallisen markkinapaikan määritystä varten kunkin asianomaisen toimivaltaisen viranomaisen olisi määritettävä asianmukaiset tietolähteet tiettyä osaketta koskevan kaupankäynnin yksilöintiä ja arviointia varten. Unionissa ei ole tällä hetkellä yhdenmukaistettuja vaatimuksia sellaisista liiketoimista annettavia ilmoituksia varten, jotka koskevat osakkeita, jotka on otettu kaupankäynnin kohteeksi vain monenkeskisissä kaupankäyntijärjestelmissä, eikä kansainvälisiä standardeja markkinapaikoissa kaupattavia yksittäisiä osakkeita koskeville kaupankäyntitilastoille, joista nähtäisiin merkitykselliset erot. Tämän vuoksi toimivaltaisille viranomaisille on tarpeen jättää jonkin verran joustovaraa kyseisen laskelman suorittamista varten.
            
         
               (8)
            
            
               Johdonmukaisuuden varmistamiseksi tätä asetusta ja asetusta (EU) N:o 236/2012 olisi sovellettava samasta päivästä. Jotta luonnollisilla henkilöillä ja oikeushenkilöillä olisi kuitenkin riittävästi aikaa käsitellä luetteloa osakkeista, jotka ovat saaneet poikkeuksen asetuksen (EU) N:o 236/2012 16 artiklan nojalla, kyseinen luettelo olisi laadittava ja julkistettava sen jälkeen EAMV:n verkkosivustolla riittävän ajoissa ennen asetuksen (EU) N:o 236/2012 soveltamisen alkamista. Sen vuoksi osakkeen pääasiallisen markkinapaikan määrityksessä käytettävän vaihdon laskentamenetelmää olisi sovellettava tämän asetuksen voimaantulopäivästä.
            
         
               (9)
            
            
               Koska asetuksessa (EU) N:o 236/2012 todetaan, että sitovat tekniset standardit olisi hyväksyttävä ennen kuin mainittua asetusta voidaan soveltaa hyödyllisellä tavalla, ja koska on olennaista täsmentää edellytetyt muut kuin keskeiset osat ennen 1 päivää marraskuuta 2012, jotta markkinatoimijoiden olisi helpompi noudattaa kyseistä asetusta ja toimivaltaisten viranomaisten olisi helpompi valvoa mainitun asetuksen täytäntöönpanoa, on tarpeen, että tämä asetus tulee voimaan seuraavana päivänä sen jälkeen, kun se on julkaistu.
            
         
               (10)
            
            
               Tämä asetus perustuu teknisten sääntelystandardien luonnoksiin, jotka EAMV on toimittanut komissiolle.
            
         
               (11)
            
            
               EAMV on järjestänyt avoimen julkisen kuulemisen niistä teknisten sääntelystandardien luonnoksista, joihin tämä asetus perustuu, analysoinut mahdollisia asiaan liittyviä kustannuksia ja hyötyjä sekä pyytänyt lausunnon asetuksen (EU) N:o 1095/2010 37 artiklan mukaisesti perustetulta arvopaperimarkkina-alan osallisryhmältä,
            
         ON HYVÄKSYNYT TÄMÄN ASETUKSEN:
   I   LUKU
   
      YLEISET SÄÄNNÖKSET
   
   1 artikla
   Kohde
   Tässä asetuksessa vahvistetaan tekniset sääntelystandardit, joissa määritetään seuraavat:
   
               a)
            
            
               nettomääräisiä lyhyitä positioita koskevat yksityiskohtaiset tiedot, jotka luonnollisen henkilön tai oikeushenkilön on toimitettava toimivaltaisille viranomaisille ja julkistettava asetuksen (EU) N:o 236/2012 9 artiklan 5 kohdan nojalla;
            
         
               b)
            
            
               yksityiskohtaiset tiedot, jotka toimivaltaisen viranomaisen on toimitettava Euroopan arvopaperimarkkinaviranomaiselle, jäljempänä ’EAMV’, asetuksen (EU) N:o 236/2012 11 artiklan 3 kohdan nojalla;
            
         
               c)
            
            
               osakkeen pääasiallisen markkinapaikan määrityksessä asetuksen (EU) N:o 236/2012 16 artiklan 3 kohdan nojalla käytettävän vaihdon laskentamenetelmä.
            
         II   LUKU
   
      NETTOMÄÄRÄISIÄ LYHYITÄ POSITIOITA KOSKEVAT YKSITYISKOHTAISET TIEDOT, JOTKA ON ILMOITETTAVA JA ANNETTAVA
   
   
      [ASETUKSEN (EU) N:o 236/2012 9 ARTIKLA]
   
   2 artikla
   Osakkeita, valtionlainaa ja kattamattomia valtionlainan luottoriskinvaihtosopimuksia koskevien nettomääräisten lyhyiden positioiden ilmoittaminen toimivaltaisille viranomaisille
   1.   Asetuksen (EU) N:o 236/2012 5 artiklan 1 kohdan, 7 artiklan 1 kohdan tai 8 artiklan nojalla annetun ilmoituksen on sisällettävä tämän asetuksen liitteessä I olevassa taulukossa 1 määritetyt tiedot.
   Ilmoitus on tehtävä käyttäen asianomaisen toimivaltaisen viranomaisen antamaa lomaketta, jonka on oltava liitteessä II vahvistetussa muodossa.
   2.   Jos toimivaltaisella viranomaisella on käytettävissään turvalliset järjestelmät, joiden avulla se voi tunnistaa varmuudella ilmoituksen tekevän henkilön ja position haltijan, mukaan lukien kaikki liitteessä I olevassa taulukossa 1 olevissa kentissä 1–7 olevat tiedot, vastaavat kentät voidaan jättää ilmoituslomakkeessa tyhjiksi.
   3.   Luonnollisen henkilön tai oikeushenkilön, jonka antama 1 kohdassa tarkoitettu ilmoitus on virheellinen, on lähetettävä virheen havaittuaan asianomaiselle toimivaltaiselle viranomaiselle peruutus.
   Peruutus on tehtävä kyseisen toimivaltaisen viranomaisen antamalla lomakkeella, jonka on oltava liitteessä III vahvistetussa muodossa.
   Asianomaisen luonnollisen henkilön tai oikeushenkilön on tarvittaessa annettava 1 ja 2 kohdan mukainen uusi ilmoitus.
   3 artikla
   Osakkeita koskevista nettomääräisistä lyhyistä positioista annettavien tietojen julkistaminen
   Kaikkien tietojen, jotka julkistetaan asetuksen (EU) N:o 236/2012 6 artiklan 1 kohdan mukaisen julkistamista koskevan kynnysarvon saavuttavista tai kynnysarvon saavutettuaan sen alle laskevista nettomääräisistä lyhyistä positioista, on sisällettävä tämän asetuksen liitteessä I olevassa taulukossa 2 vahvistetut tiedot.
   III   LUKU
   
      EAMV:LLE ANNETTAVAT YKSITYISKOHTAISET TIEDOT NETTOMÄÄRÄISISTÄ LYHYISTÄ POSITIOISTA
   
   
      [ASETUKSEN (EU) N:o 236/2012 11 ARTIKLA]
   
   4 artikla
   Säännöllisesti annettavat tiedot
   Toimivaltaisten viranomaisten on annettava asetuksen (EU) N:o 236/2012 11 artiklan 1 kohdan nojalla EAMV:lle neljännesvuosittain seuraavat tiedot:
   
               a)
            
            
               päivittäin yhteen kerätyt tiedot kutakin asianomaisen toimivaltaisen viranomaisen yksilöimässä pääasiallisessa kansallisessa osakeindeksissä olevaa yksittäistä osaketta koskevista nettomääräisistä lyhyistä positioista;
            
         
               b)
            
            
               vuosineljänneksen lopussa yhteen kerätyt tiedot kutakin sellaista yksittäistä osaketta koskevista nettomääräisistä lyhyistä positioista, joka ei ole a alakohdassa tarkoitetussa indeksissä;
            
         
               c)
            
            
               päivittäin yhteen kerätyt tiedot kutakin valtion joukkolainan liikkeeseenlaskijaa koskevista nettomääräisistä lyhyistä positioista;
            
         
               d)
            
            
               tarvittaessa päivittäin yhteen kerätyt tiedot valtion joukkolainan liikkeeseenlaskijan luottoriskinvaihtosopimuksia koskevista kattamattomista positioista.
            
         5 artikla
   Pyynnöstä annettavat tiedot
   Tietojen, jotka asianomaisen toimivaltaisen viranomaisen on toimitettava tapauskohtaisesti asetuksen (EU) N:o 236/2012 11 artiklan 2 kohdan nojalla, on sisällettävä kaikki EAMV:n määrittämät pyydetyt tiedot, joita toimivaltainen viranomainen ei ole toimittanut aiemmin tämän asetuksen 4 artiklan mukaisesti.
   IV   LUKU
   
      OSAKKEEN PÄÄASIALLISEN MARKKINAPAIKAN MÄÄRITYKSESSÄ KÄYTETTÄVÄN VAIHDON LASKENTAMENETELMÄ
   
   
      [ASETUKSEN (EU) N:o 236/2012 16 ARTIKLA]
   
   6 artikla
   Osakkeen pääasiallisen markkinapaikan määrityksessä käytettävän vaihdon laskenta
   1.   Laskiessaan vaihtoa asetuksen (EU) N:o 236/2012 16 artiklan nojalla asianomaisen toimivaltaisen viranomaisen on käytettävä parhaita saatavilla olevia tietoja, joita voivat olla seuraavat:
   
               a)
            
            
               julkisesti saatavilla olevat tiedot;
            
         
               b)
            
            
               Euroopan parlamentin ja neuvoston direktiivin 2004/39/EY (3) 25 artiklan 3 kohdan nojalla saadut tiedot liiketoimista;
            
         
               c)
            
            
               niiltä markkinapaikoilta saadut tiedot, joissa kyseisellä osakkeella käydään kauppaa;
            
         
               d)
            
            
               toisen toimivaltaisen viranomaisen, mukaan lukien kolmannen maan toimivaltainen viranomainen, antamat tiedot;
            
         
               e)
            
            
               kyseisen osakkeen liikkeeseenlaskijan antamat tiedot;
            
         
               f)
            
            
               muilta kolmansilta, mukaan lukien tiedontuottajat, saadut tiedot.
            
         2.   Määrittäessään, mitkä ovat parhaita saatavilla olevia tietoja, asianomaisen toimivaltaisen viranomaisen on varmistettava siinä määrin kuin se on kohtuudella mahdollista, että:
   
               a)
            
            
               se käyttää ensisijaisesti julkisesti saatavilla olevia tietoja muiden tietolähteiden sijaan;
            
         
               b)
            
            
               tiedot kattavat kaikki pörssipäivät kyseisen jakson aikana riippumatta siitä, käytiinkö osakkeella kauppaa kaikkina pörssipäivinä;
            
         
               c)
            
            
               saadut ja laskelmiin sisällytetyt liiketoimet lasketaan ainoastaan kerran;
            
         
               d)
            
            
               markkinapaikan kautta ilmoitettuja mutta sen ulkopuolella suoritettuja liiketoimia ei oteta huomioon laskennassa.
            
         3.   Osakkeesta markkinapaikassa kertynyt vaihto on katsottava nollaksi, jos osaketta ei enää oteta julkisen kaupankäynnin kohteeksi kyseisessä markkinapaikassa, vaikka osake olisi otettu julkisen kaupankäynnin kohteeksi markkinapaikassa asianomaisen laskentajakson aikana.
   V   LUKU
   
      LOPPUSÄÄNNÖKSET
   
   7 artikla
   Voimaantulo
   Tämä asetus tulee voimaan seuraavana päivänä sen jälkeen, kun se on julkaistu Euroopan unionin virallisessa lehdessä.
   Sitä sovelletaan 1 päivästä marraskuuta 2012, lukuun ottamatta 6 artiklaa, jota sovelletaan ensimmäisessä kohdassa tarkoitetusta päivästä.
   
      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 29 päivänä kesäkuuta 2012.
      
         
            Komission puolesta
         
         
            Puheenjohtaja
         
         José Manuel BARROSO
      
   
   
      (1)  EUVL L 86, 24.3.2012, s. 1.
   
      (2)  EUVL L 331, 15.12.2010, s. 84.
   
      (3)  EUVL L 145, 30.4.2004, s. 1.
   
      LIITE I
      TAULUKKO 1
      
         Ilmoituksissa käytettävä luettelo kentistä (2 artikla)
      
      
                  Kentän tunniste
               
               
                  Kuvaus
               
            
                  
                              1.
                           
                           
                              Position haltija
                           
                        
               
                  Luonnolliset henkilöt: etu- ja sukunimi
                  Oikeushenkilöt: täydellinen nimi, mukaan lukien oikeudellinen muoto rekisterissä, johon se on mahdollisesti merkitty
               
            
                  
                              2.
                           
                           
                              Oikeushenkilön tunnistuskoodi
                           
                        
               
                  Kansainvälinen pankkikoodi (BIC-koodi), jos saatavilla
               
            
                  
                              3.
                           
                           
                              Position haltijan osoite
                           
                        
               
                  Täydellinen osoite (esim. lähiosoite, postinumero, kaupunki, osavaltio/lääni) ja maa
               
            
                  
                              4.
                           
                           
                              Position haltijan yhteystiedot
                           
                        
               
                  Puhelinnumero, faksinumero (jos saatavilla) ja sähköpostiosoite
               
            
                  
                              5.
                           
                           
                              Ilmoituksen antava henkilö
                           
                        
               
                  Luonnolliset henkilöt: etu- ja sukunimi
                  Oikeushenkilöt: täydellinen nimi, mukaan lukien oikeudellinen muoto rekisterissä, johon oikeushenkilö on mahdollisesti merkitty
               
            
                  
                              6.
                           
                           
                              Ilmoituksen antavan henkilön osoite
                           
                        
               
                  Täydellinen osoite (esim. katuosoite, postinumero, kaupunki, osavaltio/lääni) ja maa, jos eri kuin position haltijalla
               
            
                  
                              7.
                           
                           
                              Ilmoituksen antavan henkilön yhteystiedot
                           
                        
               
                  Puhelinnumero, faksinumero (jos saatavilla), sähköpostiosoite, jos eri kuin position haltijalla
               
            
                  
                              8.
                           
                           
                              Ilmoituspäivä
                           
                        
               
                  Päivä, jona ilmoitus annetaan, ISO 8601:2004 -standardin mukaisessa muodossa (vvvv-kk-pp)
               
            
                  
                              9.
                           
                           
                              Liikkeeseenlaskijan tunnistetiedot
                           
                        
               
                  Osakkeet: Sen yrityksen täydellinen nimi, jonka osakkeita on otettu julkisen kaupankäynnin kohteeksi markkinapaikassa
                  Valtionlaina: liikkeeseenlaskijan täydellinen nimi
                  Kattamattomat valtionlainan luottoriskinvaihtosopimukset: kohde-etuutena olevan valtionlainan liikkeeseenlaskijan täydellinen nimi
               
            
                  
                              10.
                           
                           
                              ISIN-koodi
                           
                        
               
                  Osakkeet: liikkeeseenlaskijan kantaosakkeiden pääasiallisen osakelajin ISIN-koodi. Jos kantaosakkeita ei ole otettu julkisen kaupankäynnin kohteeksi, etuosakkeiden lajin ISIN-koodi (tai julkisen kaupankäynnin kohteeksi otettujen etuosakkeiden pääasiallinen osakelaji, jos osakelajeja on useita).
               
            
                  
                              11.
                           
                           
                              Maakoodi
                           
                        
               
                  Valtionlainan liikkeeseenlaskijamaan kaksikirjaiminen maakoodi ISO 3166-1 -standardin mukaisesti
               
            
                  
                              12.
                           
                           
                              Position päiväys
                           
                        
               
                  Päivä, jona positio luotiin, jona sitä muutettiin tai jona sen hallussapito päättyi, ISO 8601:2004 -standardin mukaisessa muodossa (vvvv-kk-pp)
               
            
                  
                              13.
                           
                           
                              Nettomääräisen lyhyen position koko prosentteina
                           
                        
               
                  Osakkeet: prosenttiosuus liikkeeseenlasketusta osakepääomasta (pyöristettynä kahden desimaalin tarkkuudella), ilmaistuna absoluuttisina lukuina, ilman ” + ” tai ” - ” merkkejä
               
            
                  
                              14.
                           
                           
                              Nettomääräistä lyhyttä positiota vastaava määrä
                           
                        
               
                  Osakkeet: vastaavien osakkeiden kokonaismäärä
                  Valtionlaina: vastaava nimellinen määrä euroina
                  Kattamattomat valtionlainan luottoriskinvaihtosopimukset: vastaava nimellinen määrä euroina
                  Luvut ilmaistaan absoluuttisina lukuina, ilman ” + ” tai ” - ” merkkejä, ja valuutta ilmaistaan ISO 4217 -standardin mukaisesti
               
            
                  
                              15.
                           
                           
                              Edellisen ilmoituksen päiväys
                           
                        
               
                  Päivä, jona ilmoitettiin position haltijan viimeksi ilmoittamasta samaan liikkeeseenlaskijaan liittyvästä positiosta, ISO 8601:2004 -standardin mukaisessa muodossa (vvvv-kk-pp)
               
            
                  
                              16.
                           
                           
                              Peruutuksen päiväys
                           
                        
               
                  Päivä, jona peruutuslomake toimitetaan aiemmin annetun virheellisen ilmoituksen peruuttamiseksi, ISO 8601:2004 -standardin mukaisessa muodossa (vvvv-kk-pp)
               
            
                  
                              17.
                           
                           
                              Huomautukset
                           
                        
               
                  Vapaamuotoinen teksti – vapaaehtoinen
               
            
         
      TAULUKKO 2
      
         Julkistamisessa käytettävä luettelo kentistä (3 artikla)
      
      
                  Kentän tunniste
               
               
                  Kuvaus
               
            
                  
                              1.
                           
                           
                              Position haltija
                           
                        
               
                  Luonnolliset henkilöt: etu- ja sukunimi
                  Oikeushenkilöt: täydellinen nimi, mukaan lukien oikeudellinen muoto rekisterissä, johon oikeushenkilö on mahdollisesti merkitty
               
            
                  
                              2.
                           
                           
                              Liikkeeseenlaskijan nimi
                           
                        
               
                  Sen yrityksen täydellinen nimi, jonka osakkeita on otettu julkisen kaupankäynnin kohteeksi markkinapaikassa
               
            
                  
                              3.
                           
                           
                              ISIN-koodi
                           
                        
               
                  Liikkeeseenlaskijan kantaosakkeiden pääasiallisen osakelajin ISIN-koodi. Jos kantaosakkeita ei ole otettu julkisen kaupankäynnin kohteeksi, etuosakkeiden lajin ISIN-koodi (tai julkisen kaupankäynnin kohteeksi otettujen etuosakkeiden pääasiallinen osakelaji, jos osakelajeja on useita)
               
            
                  
                              4.
                           
                           
                              Nettomääräisen lyhyen position koko prosentteina
                           
                        
               
                  Prosenttiosuus liikkeeseenlasketusta osakepääomasta (pyöristettynä kahden desimaalin tarkkuudella)
               
            
                  
                              5.
                           
                           
                              Position päiväys
                           
                        
               
                  Päivä, jona positio luotiin, jona sitä muutettiin tai jona sen hallussapito päättyi, ISO 8601:2004 -standardin mukaisessa muodossa (vvvv-kk-pp)
               
            
   
      LIITE II
      
         Ilmoituslomakkeen malli nettomääräisiä lyhyitä positioita varten (2 artikla)
      
      
                  POSITION HALTIJA
               
               
                  Etunimi
                  SUKUNIMI
                  Yrityksen täydellinen nimi
               
               
                   
               
            
                  BIC-koodi
                  (jos haltijalla on sellainen)
               
               
                   
               
            
                  Maa
               
               
                   
               
            
                  Osoite
               
               
                   
               
            
                  Yhteyshenkilö
               
               
                  Etunimi
                  Sukunimi
               
               
                   
               
            
                  Puhelinnumero
               
               
                   
               
            
                  Faksinumero
               
               
                   
               
            
                  Sähköpostiosoite
               
               
                   
               
            
         
      
                  ILMOITUKSEN ANTAVA HENKILÖ
                  (jos eri)
               
               
                  Etunimi
                  SUKUNIMI
                  Yrityksen täydellinen nimi
               
               
                   
               
            
                  Maa
               
               
                   
               
            
                  Osoite
               
               
                   
               
            
                  Yhteyshenkilö
               
               
                  Etunimi
                  Sukunimi
               
               
                   
               
            
                  Puhelinnumero
               
               
                   
               
            
                  Faksinumero
               
               
                   
               
            
                  Sähköpostiosoite
               
               
                   
               
            
         
      
                  OSAKKEITA KOSKEVAT NETTOMÄÄRÄISET LYHYET POSITIOT
               
            
                  
                              1.
                           
                           
                              Ilmoituspäivä
                              (vvvv-kk-pp)
                           
                        
               
                   
               
            2.   Liikkeeseenlaskijan nimi
               
            
                  
                              2.1
                           
                           
                              ISIN-koodi
                           
                        
               
                   
               
            
                  
                              2.2
                           
                           
                              Täydellinen nimi
                           
                        
               
                   
               
            
                  
                              3.
                           
                           
                              Position päiväys
                              (vvvv-kk-pp)
                           
                        
               
                   
               
            4.   Nettomääräinen lyhyt positio kynnysarvon ylittymisen jälkeen
               
            
                  
                              4.1
                           
                           
                              Vastaavien osakkeiden määrä
                           
                        
               
                   
               
            
                  
                              4.2
                           
                           
                              Prosenttiosuus liikkeeseenlasketusta osakepääomasta
                           
                        
               
                   
               
            
                  
                              5.
                           
                           
                              Edellisen ilmoituksen päivämäärä
                              (vvvv-kk-pp)
                           
                        
               
                   
               
            
                  
                              6.
                           
                           
                              Huomautukset
                           
                        
               
                   
               
            
         
      
                  VALTIONLAINAA KOSKEVA NETTOMÄÄRÄINEN LYHYT POSITIO
               
            
                  
                              1.
                           
                           
                              Ilmoituspäivä
                              (vvvv-kk-pp)
                           
                        
               
                   
               
            2.   Liikkeeseenlaskijan nimi
               
            
                  
                              2.1
                           
                           
                              Maakoodi
                           
                        
               
                   
               
            
                  
                              2.2
                           
                           
                              Täydellinen nimi
                           
                        
               
                   
               
            
                  
                              3.
                           
                           
                              Position päiväys
                              (vvvv-kk-pp)
                           
                        
               
                   
               
            
                  
                              4.
                           
                           
                              Nettomääräinen lyhyt positio kynnysarvon ylittymisen jälkeen
                              Vastaava nimellisarvo
                           
                        
               
                   
               
            
                  
                              5.
                           
                           
                              Edellisen ilmoituksen päivämäärä
                              (vvvv-kk-pp)
                           
                        
               
                   
               
            
                  
                              6.
                           
                           
                              Huomautukset
                           
                        
               
                   
               
            
         
      
                  KATTAMATTOMIA VALTIONLAINAN LUOTTORISKINVAIHTOSOPIMUKSIA KOSKEVA POSITIO
               
            
                  
                              1.
                           
                           
                              Ilmoituspäivä
                              (vvvv-kk-pp)
                           
                        
               
                   
               
            2.   Liikkeeseenlaskijan nimi
               
            
                  
                              2.1
                           
                           
                              Maakoodi
                           
                        
               
                   
               
            
                  
                              2.2
                           
                           
                              Täydellinen nimi
                           
                        
               
                   
               
            
                  
                              3.
                           
                           
                              Position päiväys
                              (vvvv-kk-pp)
                           
                        
               
                   
               
            
                  
                              4.
                           
                           
                              Nettomääräinen lyhyt positio kynnysarvon ylittymisen jälkeen
                              Vastaava nimellisarvo
                           
                        
               
                   
               
            
                  
                              5.
                           
                           
                              Edellisen ilmoituksen päivämäärä
                              (vvvv-kk-pp)
                           
                        
               
                   
               
            
                  
                              6.
                           
                           
                              Huomautukset
                           
                        
               
                   
               
            
   
      LIITE III
      
         Peruutuslomakkeen malli virheellisiä ilmoituksia varten (2 artikla)
      
      
                  POSITION HALTIJA
               
               
                  Etunimi
                  SUKUNIMI
                  Yrityksen täydellinen nimi
               
               
                   
               
            
                  BIC-koodi
                  (jos haltijalla on sellainen)
               
               
                   
               
            
                  Maa
               
               
                   
               
            
                  Osoite
               
               
                   
               
            
                  Yhteyshenkilö
               
               
                  Etunimi
                  Sukunimi
               
               
                   
               
            
                  Puhelinnumero
               
               
                   
               
            
                  Faksinumero
               
               
                   
               
            
                  Sähköpostiosoite
               
               
                   
               
            
         
      
                  ILMOITUKSEN ANTAVA HENKILÖ
                  (jos eri)
               
               
                  Etunimi
                  SUKUNIMI
                  Yrityksen täydellinen nimi
               
               
                   
               
            
                  Maa
               
               
                   
               
            
                  Osoite
               
               
                   
               
            
                  Yhteyshenkilö
               
               
                  Etunimi
                  Sukunimi
               
               
                   
               
            
                  Puhelinnumero
               
               
                   
               
            
                  Faksinumero
               
               
                   
               
            
                  Sähköpostiosoite
               
               
                   
               
            
         
      
                  PERUUTETTU OSAKKEITA KOSKEVA NETTOMÄÄRÄINEN LYHYT POSITIO
               
            
                  
                              1.
                           
                           
                              Peruutuksen päiväys
                              (vvvv-kk-pp)
                           
                        
               
                   
               
            2.   Liikkeeseenlaskijan nimi
               
            
                  
                              2.1
                           
                           
                              ISIN-koodi
                           
                        
               
                   
               
            
                  
                              2.2
                           
                           
                              Täydellinen nimi
                           
                        
               
                   
               
            
                  
                              3.
                           
                           
                              Peruutettavan ilmoituksen position päiväys
                              (vvvv-kk-pp)
                           
                        
               
                   
               
            4.   Peruutettuun ilmoitukseen sisältyvä nettomääräinen lyhyt positio kynnysarvon ylittymisen jälkeen
               
            
                  
                              4.1
                           
                           
                              Vastaavien osakkeiden määrä
                           
                        
               
                   
               
            
                  
                              4.2
                           
                           
                              Prosenttiosuus liikkeeseenlasketusta osakepääomasta
                           
                        
               
                   
               
            
                  
                              5.
                           
                           
                              Peruutettavan ilmoituksen ilmoituspäivä
                              (vvvv-kk-pp)
                           
                        
               
                   
               
            
                  
                              6.
                           
                           
                              Huomautukset
                           
                        
               
                   
               
            
         
      
                  PERUUTETTU VALTIONLAINAA KOSKEVA NETTOMÄÄRÄINEN LYHYT POSITIO
               
            
                  
                              1.
                           
                           
                              Peruutuksen päiväys
                              (vvvv-kk-pp)
                           
                        
               
                   
               
            2.   Liikkeeseenlaskijan nimi
               
            
                  
                              2.1
                           
                           
                              Maakoodi
                           
                        
               
                   
               
            
                  
                              2.2
                           
                           
                              Täydellinen nimi
                           
                        
               
                   
               
            
                  
                              3.
                           
                           
                              Peruutettavan ilmoituksen position päiväys
                              (vvvv-kk-pp)
                           
                        
               
                   
               
            
                  
                              4.
                           
                           
                              Peruutettuun ilmoitukseen sisältyvä nettomääräinen lyhyt positio kynnysarvon ylittymisen jälkeen
                              Vastaava nimellisarvo
                           
                        
               
                   
               
            
                  
                              5.
                           
                           
                              Peruutettavan ilmoituksen ilmoituspäivä
                              (vvvv-kk-pp)
                           
                        
               
                   
               
            
                  
                              6.
                           
                           
                              Huomautukset
                           
                        
               
                   
               
            
         
      
                  PERUUTETTU KATTAMATTOMIA VALTIONLAINAN LUOTTORISKINVAIHTOSOPIMUKSIA KOSKEVA POSITIO
               
            
                  
                              1.
                           
                           
                              Peruutuksen päiväys
                              (vvvv-kk-pp)
                           
                        
               
                   
               
            2.   Liikkeeseenlaskijan nimi
               
            
                  
                              2.1
                           
                           
                              Maakoodi
                           
                        
               
                   
               
            
                  
                              2.2
                           
                           
                              Täydellinen nimi
                           
                        
               
                   
               
            
                  
                              3.
                           
                           
                              Peruutettavan ilmoituksen position päiväys
                              (vvvv-kk-pp)
                           
                        
               
                   
               
            
                  
                              4.
                           
                           
                              Peruutettuun ilmoitukseen sisältyvä nettomääräinen lyhyt positio kynnysarvon ylittymisen jälkeen
                              Vastaava nimellisarvo
                           
                        
               
                   
               
            
                  
                              5.
                           
                           
                              Peruutettavan ilmoituksen ilmoituspäivä
                              (vvvv-kk-pp)
                           
                        
               
                   
               
            
                  
                              6.
                           
                           
                              Huomautukset